ભુખી ચોકડી પાસે અમરેલી તરફથી ઉપલેટા જતા આહિર પરિવારની કારને ધોરાજી નજીક ભુખી ચોકડી પાસે કાર આગળ વાહન આવતા તેને બચાવવા જતા કાર પલ્ટી ખાઇને ખાડામાં ખાબકી હતી. આ અકસ્માતમાં કારમાં બેઠેલાઓમાં સામતભાઇ જીવાભાઇ ભુવા આહિર (ઉ.૬૦ રહે.માયાવદર), કંચનબેન સામતભાઇ ભુવા આહિર (ઉ.પપ, રહે.માયાવદર), ભરતભાઇ પૂજાભાઇ પાડા (રહે. જુનવદર લાઠી), બેનાબેન ભરતભાઇ પાડા (રહે.જુનવદર લાઠી) અને નયનાબેન હર્ષદભાઇ કનારાને ઇજાઓ થઈ હતી. આ બનાવની જાણ થતાં જ ૧૦૮ના પાયલોટ ભગીરથસિંહ અને ઇએનટી પરેશભાઇ અને માનવસેવાના ધર્મેન્દ્ર બાબરીયા સહિતનાઓ ઘટના સ્થળે દોડી ગયા હતા. અને ઈજાગ્રસ્તોને ધોરાજી સરકારી દવાખાને સારવાર અર્થે ખસેડ્યા હતા. ત્યારબાદ ઈજાગ્રસ્તોના સ્વજનોને અકસ્માતની જાણ કરતા તેઓ પણ હોસ્પિટલે દોડી આવ્યા હતા. સદ્દનસીબે અકસ્માત વેળાએ કારમાં રહેલી અઢી માસ અને ૨ વર્ષની બાળકીઓનો ચમત્કારીક બચાવ થયો હતો. આ વિચિત્ર અકસ્માત અંગે પોલીસે તપાસ હાથ ધરી છે.